Publication: Magyar Közlöny
Issue: MK-2002-145 (Year: 2002, Number: 145)
Era: 1990-2004
Section: A tényleges költségek alapján történõ évközi visszaigénylésre — amennyiben a 31/2001. (IX. 14.) OM rendelet
Paragraph Index: 278

c) az a) és b) pont szerinti összegek különbözeteként megállapított éves nettó kötelezettségét maga állapítja meg, és vallja be az állami adóhatóságnak benyújtandó adóévet követõ év második hónapjának 15. napjáig az állami adóhatóságnak.” A fentiek egyben azt is jelentik, hogy a gyakorlati képzést nem szervezõ hozzájárulásra kötelezetteknek a 2002. évi szakképzési hozzájárulási kötelezettségükrõl az Oktatási Minisztérium felé nem kell bevallást, elszámolást, tájékoztatást küldeniük. Kötelezettségük befizetését az APEH Szakképzési hozzájárulás beszedési számla 10032000-06056061 számlájára kell teljesíteniük. Tájékoztatjuk Önöket, hogy a Oktatási Minisztérium Alapkezelõ Igazgatósága a tévesen közvetlenül a Munkaerõpiaci Alap Fejlesztési és Képzési Alaprész pénzügyi lebonyolítási számlájára fizetett 2002. évre vonatkozó befizetéseket kérelemre visszafizeti. A kérelembe a befizetõ azonosítását szolgáló adatokon (pontos név, cím, adószám, pénzforgalmi jelzõszám) kívül feltétlenül fel kell tüntetni azt, hogy a visszafizetés a 2002. évi hozzájárulási kötelezettség téves befizetése miatt vált szükségessé, továbbá a befizetés dátumát és annak a számlának a számát, amelyre a befizetés történt. A kérelem mellékleteként kérjük csatolni a befizetést igazoló bankkivonat másolatát. Oktatási Minisztérium Alapkezelõ Igazgatósága 2002/145. szám ÉVES BEVALLÁS

Source: https://magyarkozlony.hu/hivatalos-lapok/6f303bc1d5d58031b0898120a12540077d062cff/dokumentumok/175a0b88d2f4768e1849f3ab73aec6f77d12751c/letoltes